《咏扇四首 其二 羽扇》
清代·荣汝楫

非蒲非绢制偏工，雪羽翩翩落掌中。飒纚借他云边翮，瞢腾豁我酒余胸。

顾荣何愧南都望，诸葛自饶名士风。偶助清谈当挥麈，飘摇犹似影摩空。

作者简介：荣汝楫(1833--1894)。字作舟，号拙庵，清无锡人。汉璋长子。幼从王柏亭学。工制艺词章。咸丰三年(1853)邑庠生，十一年拔贡。朝考得教职，待选于家。教授里中，族中子弟及百里外。